pythainlp/thai-wiki-dataset-v4 huggingface dataset:
อากะ อากาซากะ

อากะ อากาซากะ (; โรมาจิ: "Akasaka Aka"; เกิด 29 สิงหาคม ค.ศ. 1988) เป็นศิลปินมังงะและนักเขียนชาวญี่ปุ่น เป็นที่รู้จักจากผลงานซีรีส์ของเขา "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" และ เกิดใหม่เป็นลูกโอชิ
ชีวประวัติ.
อากาซากะมีส่วนร่วมในการสร้างสรรค์พื้นหลังของวิดีโอเกมวิชวลโนเวล วันเดอร์ฟูลเอวรีเดย์ ซึ่งวางจำหน่ายในญี่ปุ่นใน ค.ศ. 2010 ซีรีส์ของเขา "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" ได้รับการตีพิมพ์ใน "มิราเคิลจัมป์" ของชูเอชะ ระหว่างเดือนพฤษภาคม ค.ศ. 2015 ถึงมกราคม ค.ศ. 2016 จากนั้นจึงย้ายไป "วีกลียังจัมป์" ตั้งแต่เดือนมีนาคม ค.ศ. 2016 เป็นมังงะที่ขายดีที่สุดอันดับที่ 9 ในญี่ปุ่นใน ค.ศ. 2019 ด้วยยอดขายมากกว่า 4 ล้านเล่ม ใน ค.ศ. 2020 เขาได้รับ รางวัลโชงะกุกังมังงะครั้งที่ 65 ในประเภทมังงะทั่วไป ตั้งแต่เดือนเมษายน ค.ศ. 2020 ผลงานของเขา "เกิดใหม่เป็นลูกโอชิ" ซึ่งวาดภาพประกอบโดยเม็งโกะ โยโกยาริ ได้รับการตีพิมพ์ในวีกลียังจัมป์ และถือเป็นซีรีส์ที่มีผลงานชุดที่สองของเขาในนิตยสาร ในเดือนสิงหาคม ค.ศ. 2021 "เกิดใหม่เป็นลูกโอชิ" ได้รับ รางวัลเนกซ์มังงะในประเภทงานพิมพ์ 
หลังจาก "สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ จบลง" อากาซากะประกาศในวันที่ 3 พฤษจิกายน ค.ศ. 2022 ว่าเขาจะยุติอาชีพวาดมังงะและหันมาให้ความสำคัญที่การเขียนเนื้อเรื่องมากขึ้น
รางวัลและการเสนอชื่อ.
 #เปลี่ยนทาง 
! 2015
! 2017
! rowspan="2"| 2020
! rowspan="2"| 2021
! rowspan="4"| 2022
รางวัลไนน์เอ็นเตอร์เทน อวอร์ดส์ ครั้งที่ 14

รางวัลไนน์เอ็นเตอร์เทน อวอร์ดส์ ครั้งที่ 14 ประจำปี พ.ศ. 2567 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 12 มิถุนายน พ.ศ. 2567 ณ พารากอน ฮอลล์ ชั้น 5 สยามพารากอน กรุงเทพมหานคร
พิธีกรดำเนินงาน : ฑิฆัมพร ฤทธิ์ธาอภินันท์ และ กันตพงศ์ บำรุงรักษ์
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะอยู่ด้านบนสุด และเน้นด้วย ตัวหนา
การท่องเที่ยวในประเทศโปแลนด์

ประเทศโปแลนด์เป็นส่วนหนึ่งของตลาดการท่องเที่ยวระดับโลกที่มีจำนวนนักท่องเที่ยวเพิ่มขึ้นอย่างต่อเนื่อง การท่องเที่ยวในประเทศโปแลนด์มีส่วนช่วยต่อเศรษฐกิจโดยรวมของประเทศ เมืองที่ได้รับความนิยมมากที่สุด ได้แก่ กรากุฟ, วอร์ซอ, วรอตสวัฟ, กดัญสก์, ปอซนัญ, ชแชชิน, ลูบลิน, ตอรุญ, ซาโกปาเน, เหมืองเกลือในเวียลิตชกา และสถานที่ทางประวัติศาสตร์ของเอาช์วิทซ์ – ซึ่งเป็นค่ายกักกันนาซีของเยอรมันในออชฟีแยญชิม ส่วนสถานที่พักผ่อนหย่อนใจที่ดีที่สุด ได้แก่ เขตทะเลสาบมาซูเรียน, ชายฝั่งทะเลบอลติก, เทือกเขาตาตราของโปแลนด์ (ซึ่งเป็นเทือกเขาที่สูงที่สุดของคาร์เพเทียน), ซูดีติส และป่าบีอาโววีเอซา โดยข้อเสนอการท่องเที่ยวหลักของประเทศโปแลนด์ประกอบด้วยการเที่ยวชมภายในเมือง, อนุสรณ์สถานทางประวัติศาสตร์, อนุสรณ์สถานทางธรรมชาติ, การเดินทางเพื่อธุรกิจ, การท่องเที่ยวเชิงเกษตร, การท่องเที่ยวด้วยจักรยาน, การท่องเที่ยวที่ได้รับการรับรอง, การเดินเที่ยวระยะไกลบนภูเขา (การเดินป่า) และการปีนหน้าผา ตลอดจนอื่น ๆ อีกมาก
ภาพรวม.
ในคริสต์ศตวรรษที่ 21 โปแลนด์เป็นหนึ่งในประเทศที่ปลอดภัยที่สุดในทวีปยุโรป ซึ่งมีนักท่องเที่ยวมาเยือนบ่อยครั้ง
ประเทศโปแลนด์ โดยเฉพาะอย่างยิ่งหลังจากเข้าร่วมสหภาพยุโรปใน ค.ศ. 2004 และเข้าร่วมความตกลงเชงเกนใน ค.ศ. 2007 ได้กลายเป็นสถานที่ที่นักท่องเที่ยวเดินทางมาเยี่ยมเยียนบ่อยครั้ง สถานที่ท่องเที่ยวส่วนใหญ่ในประเทศโปแลนด์มีความเกี่ยวข้องกับสภาพแวดล้อมทางธรรมชาติ สถานที่ทางประวัติศาสตร์ และอีเวนต์ทางวัฒนธรรม
ตามข้อมูลของสถาบันการท่องเที่ยว ประเทศโปแลนด์มีนักท่องเที่ยวเยือน 15.7 ล้านคนใน ค.ศ. 2006 และ 15 ล้านคนใน ค.ศ. 2007 จากจำนวนผู้มาเยือน 66.2 ล้านคน ส่วนใน ค.ศ. 2012 นักท่องเที่ยวต่างชาติที่เดินทางมาโปแลนด์จำนวน 13.5 ล้านคน (ผู้ที่เดินทางมาในช่วงฟุตบอลชิงแชมป์แห่งชาติยุโรป 2012 แต่ไม่ได้พักค้างคืนนั้นไม่ได้รวมอยู่ในสถิติอย่างเป็นทางการ) จากนั้นใน ค.ศ. 2013 ประเทศโปแลนด์ได้รับนักท่องเที่ยว 15.8 ล้านคน และใน ค.ศ. 2016 จำนวนนักท่องเที่ยวที่มาเยือนประเทศโปแลนด์มีจำนวน 80.5 ล้านคน ซึ่ง 17.5 ล้านคนจากจำนวนนี้เป็นผู้มาเยือนที่พิจารณาเพื่อจุดประสงค์การท่องเที่ยว (โดยพักอย่างน้อยหนึ่งคืน) กระทั่งใน ค.ศ. 2019 ประเทศโปแลนด์มีนักท่องเที่ยวเยือน 21.4 ล้านคน ทำให้เป็นประเทศที่มีนักท่องเที่ยวอันดับที่ 18 ของโลก
ประวัติ.
นักท่องเที่ยวชาวโปแลนด์กลุ่มแรกเป็นนักจาริกแสวงบุญที่เดินทางไปยังสักการสถานทั้งภายในโปแลนด์และต่างประเทศ กระทั่งการพัฒนาการท่องเที่ยวเชิงพาณิชย์เริ่มต้นในคริสต์ศตวรรษที่ 19 ส่วนภูมิภาคที่ได้รับความนิยมมากที่สุดคือภูเขา โดยเฉพาะเทือกเขาตาตรา ซึ่งได้รับการสำรวจโดยไทตุส ชาลูบินสกี กระทั่งมีการจัดตั้งสมาคมตาตราโปแลนด์ใน ค.ศ. 1873 และสมาคมการท่องเที่ยวโปแลนด์ใน ค.ศ. 1909 เพื่อจัดระเบียบและพัฒนาการท่องเที่ยว นอกจากนี้ คริสต์ศตวรรษที่ 19 ยังเป็นช่วงเวลาแห่งการเกิดขึ้นอย่างรวดเร็วของรีสอร์ตสปา ที่โดยส่วนใหญ่อยู่ในซูดีทีส, เบสคิดส์ และตามแนวชายฝั่งทะเลบอลติก โดยบางแห่งมีความเกี่ยวข้องกับสมาคมวิทยาบาลนีโอโลยีโปแลนด์ตั้งแต่ ค.ศ. 1910 รวมถึงหลังจากโปแลนด์ได้รับเอกราชใน ค.ศ. 1918 การท่องเที่ยวของโปแลนด์ก็เติบโตอย่างรวดเร็ว และได้รับการส่งเสริมจากรัฐบาล ส่วนออร์บิสซึ่งเป็นบริษัทนำเที่ยวระดับอาชีพแห่งแรกของโปแลนด์ ได้ก่อตั้งขึ้นที่นครลวิวใน ค.ศ. 1923 ตามมาด้วยกรอมาดา ซึ่งเป็นองค์กรการท่องเที่ยวและบริษัททัวร์ใน ค.ศ. 1937
กระแสร์ ตระกูลพรพงศ์

กระแสร์ ตระกูลพรพงศ์ #เปลี่ยนทาง (เกิด 9 กันยายน พ.ศ. 2502) เป็นนักการเมืองชาวไทย ปัจจุบันดำรงตำแหน่งกรรมการบริหารพรรคพลังประชารัฐ และสมาชิกสภาผู้แทนราษฎรจังหวัดหนองคาย อดีตรองนายกองค์การบริหารส่วนจังหวัดหนองคาย
ประวัติ.
กระแสร์ เกิดเมื่อวันที่ 9 กันยายน พ.ศ. 2502 ที่อำเภอเมืองหนองคาย จังหวัดหนองคาย สำเร็จการศึกษาระดับมัธยมตอนปลาย จากโรงเรียนปทุมเทพวิทยาคาร และระดับปริญญาตรี นิติศาสตร์ จากมหาวิทยาลัยศรีปทุม
งานการเมือง.
กระแสร์ ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ โดยสามารถเอาชนะ กฤษฎา ตันเทอดทิตย์ จากพรรคเพื่อไทย ไปได้ และได้รับเลือกรวม 1 สมัย
สมาชิกสภาผู้แทนราษฎร.
กระแสร์ ตระกูลพรพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ไดซ์แวร์

ไดซ์แวร์  เป็นวิธีการสร้างพาสเฟรซ (วลีรหัสผ่าน) สร้าง#เปลี่ยนทาง 
หรือสร้างตัวแปรทางวิทยาการเข้ารหัสลับอื่น#เปลี่ยนทาง ๆ โดยใช้ลูกเต๋าธรรมดาเป็นตัวสร้างเลขสุ่ม
สำหรับคำแต่ละคำใน#เปลี่ยนทาง ก็จะต้องทอดลูกเต๋ามี 6 ด้าน 5 รอบ
ตัวเลข 1-6 ที่ได้จากการทอดแต่ละครั้ง ก็จะนำมารวมกันเป็นเลข 5#เปลี่ยนทาง ตัว เช่น "43146"
แล้วใช้เลขนั้นมาดูคำจากรายการ 
สำหรับรายการไดซ์แวร์ดั้งเดิม เลขนี้จะหมายถึงคำว่า "munch"
เมื่อสร้างคำหลายคำเป็นลำดับ ก็จะได้พาสเฟรซยาว#เปลี่ยนทาง ๆ ที่สร้างขึ้นโดยสุ่ม 
ไดซ์แวร์จะมีรายการคำ คำที่ต่าง#เปลี่ยนทาง ๆ กัน โดยมักเลือกคำที่สะกดและจำได้ง่าย 
รายการคำไม่จำเป็นต้องปกปิดหรือป้องกันโดยประการทั้งปวง 
เพราะความมั่นคงของไดซ์แวร์จะขึ้นอยู่กับจำนวนคำที่สร้างและกับจำนวนคำในรายการ
ปัจจุบันมีรายการคำที่ได้ทำไว้ในภาษาต่าง#เปลี่ยนทาง ๆ รวมทั้ง
ภาษาบาสก์, บัลแกเรีย, กาตาลา, จีน, เช็ก, 
เดนมาร์ก, ดัตช์, อังกฤษ, เอสเปรันโต, เอสโตเนีย,
ฟินแลนด์, ฝรั่งเศส, เยอรมัน, กรีก, ฮีบรู, 
ฮังการี, อิตาลี, ญี่ปุ่น, ละติน, มาวรี, 
นอร์เวย์, โปแลนด์, โปรตุเกส, #เปลี่ยนทาง [[แม่แบบ:ไม่ตัด]], รัสเซีย, 
สโลวัก, สโลวีเนีย, สเปน, สวีเดน และตุรกี
ความแข็งแกร่งของพาสเฟรซคำนวณได้ง่าย คำแต่ละคำจะเพิ่มเอนโทรปีให้แก่พาสเฟรซ 12.9 บิตหรือ <math>\log_2(6^5)</math> บิต
ดั้งเดิมในปี#เปลี่ยนทาง 1995 ผู้ประดิษฐ์ไดซ์แวร์คือ อาร์โนลด์ เรนโฮลด์ พิจารณาว่าผู้ใช้ทั่วไปควรจะใช้วลีที่มีอย่างน้อย 5 คำ (#เปลี่ยนทาง 
) เป็น#เปลี่ยนทาง 
ต่อมาในปี#เปลี่ยนทาง 2014 จึงเริ่มแนะนำให้ใช้ 6 คำ (#เปลี่ยนทาง 
ค่าคำนวณความแข็งแกร่งนี้ สมมุติว่าผู้โจมตีมีความรู้ 3#เปลี่ยนทาง อย่างคือ รู้ว่าใช้ไดซ์แวร์ รู้รายการคำที่ใช้ และรู้จำนวนคำในพาสเฟรซ
เพราะถ้าผู้โจมตีมีข้อมูลน้อยกว่านี้ 
เอนโทรปีอาจจะเกิน #เปลี่ยนทาง 
การคำนวณเอนโทรปีดังกล่าวสมมุติว่า ให้แยกคำแต่ละคำด้วยช่องว่างตามคำแนะนำของผู้ประดิษฐ์
แต่ถ้าจับคำมาติดกัน ค่าเอนโทรปีก็จะลดลงเล็กน้อย เพราะผลลัพธ์อาจจะซ้ำกัน 
เช่น ไดซ์แวร์ที่มีคำ 3 คำคือ "in put clammy" และ "input clam my" ก็จะเหมือนกันถ้าเอาช่องว่างออก 
รายการมูลนิธิพรมแดนอิเล็กทรอนิกส์.
มูลนิธิพรมแดนอิเล็กทรอนิกส์ (EFF) เผยแพร่รายการคำไดซ์แวร์ภาษาอังกฤษ 3#เปลี่ยนทาง รายการในปี#เปลี่ยนทาง 2016 ซึ่งเน้นให้จำได้ง่ายและไม่ใช้คำที่ไม่ค่อยใช้ ที่เข้าใจยาก หรือที่มีปัญหาอย่างอื่น#เปลี่ยนทาง ๆ 
ข้อเสียอย่างหนึ่งของรายการเหล่านี้ก็คือคำแต่ละคำจะมีตัวอักษรมากกว่า
ตัวอย่างรายการคำ.
ไฟล์ไดซ์แวร์ดั้งเดิมเป็นรายการคำ #เปลี่ยนทาง 
 คำ 
แต่ละคำจะมีค่าระบุตัวเลขของลูกเต๋าที่ทอด 5#เปลี่ยนทาง ครั้ง 
เช่น
ตัวอย่างพาสเฟรซ.
ตัวอย่างพาสเฟรซจากไดซ์แวร์ดั้งเดิมรวมทั้ง
ตัวอย่างพาสเฟรซจากไดซ์แวร์ที่ใช้รายการคำของมูลนิธิพรมแดนอิเล็กทรอนิกส์รวมทั้ง
แถบการ์ตูน XKCD #936 แสดงรหัสผ่านที่คล้ายกับที่สร้างด้วยไดซ์แวร์ แม้จะใช้รายการคำที่น้อยกว่า 
 คำที่ปกติใช้กับไดซ์แวร์
เชิงอรรถและอ้างอิง.
<templatestyles src="Reflist/styles.css" />
กูชี

กูชี  เป็นหมู่บ้านในตำบลคูเฆร์ด อำเภอคูเฆร์ด เทศมณฑลแบสแทก จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 33 คนใน 5 ครัวเรือน
แผงใส่ไข่

แผงใส่ไข่ หรือที่รู้จักกันในชื่อ ถาดไข่ ในภาษาอังกฤษแบบบริติช เป็นกล่องที่ออกแบบมาเพื่อใช้สำหรับการขนย้ายและขนส่งไข่ทั้งใบ
ลักษณะ.
แผงใส่ไข่มีลักษณะรูปทรงเป็นหลุม ๆ โดยแต่ละหลุมจะรองรับไข่แต่ละฟองและแยกไข่ฟองนั้นออกจากไข่ในหลุมที่อยู่ติดกัน โครงสร้างนี้ช่วยป้องกันไข่จากแรงกระแทกที่เกิดขึ้นระหว่างการขนย้ายและการเก็บรักษา โดยการดูดซับแรงกระแทกจำนวนมากและลดโอกาสที่เปลือกไข่ที่เปราะบางจะแตก แผงใส่ไข่สามารถทำจากวัสดุต่าง ๆ รวมถึงพลาสติกโฟม เช่น โฟมพอลิสไตรีน พลาสติกใส หรืออาจผลิตจากกระดาษรีไซเคิลและเยื่อกระดาษขึ้นรูปโดยใช้กระบวนการกระดาษเปเปอร์มาเช่แบบใช้เครื่องจักร
ต้นกำเนิด.
ก่อนที่จะมีการประดิษฐ์แผงใส่ไข่ เมื่อก่อนไข่จะถูกขนส่งในตะกร้าไข่ ในปี ค.ศ. 1906 โทมัส ปีเตอร์ เบเธลล์แห่งเมืองลิเวอร์พูลได้ประดิษฐ์กล่องไข่สมัยใหม่รุ่นก่อนและจำหน่ายในชื่อกล่องไข่เรย์ไลท์ เขาสร้างเฟรมจากแถบกระดาษแข็งที่เชื่อมต่อกัน และบรรจุเฟรมเหล่านี้ลงในกระดาษแข็งหรือกล่องไม้เพื่อการขนส่งทางถนนหรือทางรถไฟ
ในปี ค.ศ. 1911 บรรณาธิการหนังสือพิมพ์ โจเซฟ คอยล์ แห่งสมิเทอร์ส บริติชโคลัมเบียปัจจุบันคือรัฐในประเทศแคนาดาคิดค้นแผงใส่ไข่เพื่อแก้ไขข้อขัดแย้งระหว่างเกษตรกรในท้องถิ่น กาเบรียล ลาครัวซ์ กับเจ้าของโรงแรมในอัลเดอร์เมียร์ ใกล้ เมืองเทลควาบริติชโคลัมเบียปัจจุบันคือรัฐในประเทศแคนาดา 
ในปี ค.ศ. 1921 มอร์ริส คอปเปิลแมน ได้จดสิทธิบัตรรุ่นปรับปรุงของแผงใส่ไข่ที่ทำจากกระดาษแข็งที่ถูกตัด พับ และติดกาว ซึ่งมีลักษณะการทำงานคล้ายกับแผงใส่ไข่ในปัจจุบัน สิทธิบัตรนี้เน้นความสามารถในการพับแบนหลังการใช้งาน ซึ่งเป็นคุณสมบัติที่ปัจจุบันไม่ถือว่าสำคัญอีกต่อไป
ในปี ค.ศ. 1931 ฟรานซิส เอช เชอร์แมน ชาวอเมริกันจากเมืองพาลเมอร์ รัฐแมสซาชูเซตส์ ประเทศสหรัฐ ได้จดสิทธิบัตรแผงใส่ไข่ที่ทำจากเยื่อกระดาษอัด ซึ่งมีลักษณะคล้ายกับแผงใส่ไข่สมัยใหม่ที่ใช้กันในปัจจุบัน
ใน ค.ศ. 1950 นักออกแบบชาวอังกฤษ เอช. จี. เบนเน็ตต์ ที่ทำงานให้กับบริษัทผู้ผลิตฮาร์ทแมน ได้ปรับเปลี่ยนการออกแบบถาดไข่ให้มีฝาปิดที่สามารถปิดได้ เพื่อให้ง่ายต่อการซ้อนและขนส่งไข่จำนวน 6 หรือ 12 ฟอง แผงใส่ไข่เหล่านี้ยังคงเห็นได้ในซูเปอร์มาร์เก็ตในปัจจุบัน 
ในปี ค.ศ. 1969 บริษัท United Industrial Syndicate (UIS) ในรัฐเมน (ซึ่งเป็นส่วนหนึ่งของ The Portland Company) ได้จดสิทธิบัตรแผงใส่ไข่ที่มีลักษณะคล้ายกับกล่องเยื่อกระดาษอัดของเชอร์แมน แต่มีแท่นพิเศษที่สร้างขึ้นในกล่องเพื่อรองรับน้ำหนักของกล่องใส่ไข่ที่ซ้อนกันและคุณสมบัติอื่น ๆ ที่เกี่ยวข้องกับความแข็งแรง รวมถึงคุณสมบัติการปิดล็อคที่ดีขึ้น ผู้ประดิษฐ์ทั้งสามที่ระบุในสิทธิบัตรนี้คือ วอลเตอร์ เอช. โฮวาร์ธ, เจอรัลด์ เอ. สโนว์ และแฮโรลด์ เอ. โดว์ตี้
เครื่องหมายการค้าและโฆษณาสำหรับแบรนด์ไข่ต่างจากผลิตภัณฑ์อื่น ๆ ตรงที่มักจะพิมพ์บนภาชนะบรรจุอาหารแทนที่จะพิมพ์บนภาชนะที่แยกจากกัน(เช่นเดียวกับซีเรียลอาหารเช้า) บรรจุภัณฑ์แบบชั้นเดียวที่โดดเด่นนี้ช่วยให้สามารถแยกแยะระหว่างแผงไข่จากผู้ผลิตต่าง ๆ หรือระดับคุณภาพที่แตกต่างกันบนชั้นวางสินค้าในร้านค้าได้
ขนาด.
แผงใส่ไข่มาตรฐานสามารถรองรับไข่ได้ 10 หรือ 12 ฟอง แต่อาจมีหลายขนาด โดยบรรจุไข่ได้ตั้งแต่ 1 ถึง 30 ฟองมักใช้เพื่อเก็บไข่สดจากฟาร์มหรือที่ตลาดของเกษตรกร ผู้แปรรูปไข่ยังใช้แผงใส่ไข่แบบพลาสติกเพื่อล้างและฆ่าเชื้อไข่อีกด้วย ปลอกกระดาษแข็งหรือถาดไข่เพิ่มเติมใช้เพื่อปกป้องไข่เมื่อใช้รูปแบบถาด
โต เลิม

พลเอกพิเศษ โต เลิม (เกิด 10 กรกฎาคม 1957) เป็นนักการเมืองและนายตำรวจชาวเวียดนาม อดีตประธานาธิบดีเวียดนามคนที่ 13 ระหว่างเดือนพฤษภาคมถึงตุลาคม 2024 
เลิมเกิดในจังหวัดฮึงเอียน ประเทศเวียดนามเหนือ บิดาเป็นพันเอกในกองทัพเวียดนามเหนือ เลิมเข้าศึกษาโรงเรียนตำรวจในปี 1974 และเป็นนักเรียนของวิทยาลัยความมั่นคงเวียดนาม หลังจบการศึกษา เขาก็ทำงานเป็นนายตำรวจในกองกำลังความมั่นคงมหาชน และมีความก้าวหน้าตามลำดับจนได้รับยศพลตรี และตำแหน่งอธิบดีเมื่อปี 2009 และได้ดำรงตำแหน่งรัฐมนตรีช่วยว่าการกระทรวงความมั่นคงมหาชน กับเป็นกรรมการกลางของพรรคคอมมิวนิสต์เมื่อปี 2010
เขาดำรงตำแหน่งรัฐมนตรีว่าการกระทรวงความมั่นคงมหาชนตั้งแต่เดือนเมษายน 2016 จนถึงการเลือกตั้งประธานาธิบดีในเดือนพฤษภาคม 2024 เป็นสมาชิกโปลิตบูโรของพรรคคอมมิวนิสต์เวียดนาม เขายังเป็นหนึ่งในรองหัวหน้าคณะกรรมการกลางด้านการต่อต้านการทุจริตอีกด้วย และเลขาธิการใหญ่คณะกรรมการกลางพรรคคอมมิวนิสต์เวียดนามตั้งแต่วันที่ 3 สิงหาคม 2024 เขาเป็นบุคคลสำคัญที่มีอิทธิพลอย่างมากในการปราบปรามคอร์รัปชันภายใต้การนำของเลขาธิการใหญ่เหงียน ฟู้ จ่อง 
เมื่อวันที่ 18 พฤษภาคม 2024 พลเอกอาวุโสเลิมได้รับการเสนอชื่อจากคณะกรรมการกลางให้เป็นประธานาธิบดีคนที่ 13 ของเวียดนาม สืบต่อจากนายหวอ วัน เถือง ซึ่งลาออกในเดือนมีนาคม 2024 เนื่องจากการรณรงค์ต่อต้านการทุจริต สมัชชาแห่งชาติปลด โต เลิม ออกจากตำแหน่งรัฐมนตรีว่าการกระทรวงความมั่นคงมหาชนก่อนการเลือกตั้งประธานาธิบดี
อินฟินิต เดนโดรแกรม

อินฟินิต เดนโดรแกรม เป็นซีรีส์ไลต์โนเวลญี่ปุ่น เขียนโดยซากอน ไคโด และวาดภาพประกอบโดยไทกิ เริ่มตีพิมพ์ออนไลน์เป็นตอน ๆ บนเว็บไซต์โชเซ็ตสึกะ นิ นาโร ในปี 2015 ถูกซื้อลิขสิทธิ์โดยสำนักพิมพ์ฮ็อบบี้เจแปน ซึ่งตีพิมพ์ไลต์โนเวลเล่มแรกในเดือนพฤศจิกายน 2016 มีการตีพิมพ์การ์ตูนชุดนี้ทั้งหมด 21 เล่ม ณ เดือนกันยายน 2023 มังงะฉบับดัดแปลงวาดภาพประกอบโดยกามิ อิมาอิ ได้รับการตีพิมพ์ลงเว็บไซต์ Comic Fire ของฮ็อบบี้เจแปน ตั้งแต่เดือนธันวาคม 2016 มังงะเรื่องนี้ถูกตีพิมพ์เป็นฉบับรวมเล่ม (ทังโกบง) ทั้งสิ้น 12 เล่ม ทั้งฉบับไลต์โนเวลและมังงะในอเมริกาเหนือ ได้รับลิขสิทธิ์โดย J-Novel Club ซีรีส์อนิเมะโทรทัศน์ดัดแปลงโดย NAZ ออกอากาศตั้งแต่เดือนมกราคมถึงเมษายน 2020
เนื้อเรื่อง.
อินฟินิต เดนโดรแกรม เป็นเกมออนไลน์แบบเล่นตามบทบาทเสมือนจริงที่เปิดตัวในปี 2043 โดดเด่นด้วยระบบจำลองประสาทสัมผัสทั้ง 5 ของผู้เล่นได้อย่างสมบูรณ์แบบ เกือบ 2 ปีต่อมา เรจิ มูคูโดริ เข้าสู่โลกของ "อินฟินิต เดนโดรแกรม" โดยใช้ชื่อในเกมว่า "เรย์ สตาร์ลิง" เมื่อมาถึง เขาเข้าร่วมกับ ชู พี่ชายมากประสบการณ์ และ เนเมซิส คู่หูของเขาซึ่งเป็นเอ็มบริโอ ขณะที่ เรย์ สำรวจโลกของ "อินฟินิต เดนโดรแกรม" เขาเรียนรู้การเอาชีวิตรอดและได้พบกับมิตรและศัตรูมากมาย
 ให้เสียงโดย: โซมะ ไซโต
 ตัวเอกของเรื่อง นักศึกษามหาวิทยาลัยปี 1 ที่ซื้อเกม อินฟินิต เดนโดรแกรม มาเล่นหลังจากเกมวางจำหน่ายไปแล้ว 2 ปี เขาตัดสินใจเริ่มต้นการผจญภัยในอาณาจักรอัลตาร์ ซึ่งเขากลายเป็นพาลาดิน ระหว่างยุทธการที่กีเดียน เรย์สูญเสียแขนซ้ายแต่ก็สามารถเอาชนะทั้ง ฮิวโก และแฟรงคลิน ซึ่งสร้างชื่อเสียงให้กับเขาเป็นอย่างมากภายในเกมจนได้รับฉายา "ผู้ไร้เทียมทาน"
ให้เสียงโดย: ยูโกะ โอโนะ
 เป็นปัญญาประดิษฐ์ชนิดพิเศษที่ให้ข้อมูลและซัพพอร์ตทางยุทธวิธีแก่เรย์ เธอแปลงร่างเป็นอาวุธของเรย์ เช่น ดาบ และเช่นเดียวกับเอ็มบริโอทุกตน เธอสามารถพัฒนาขึ้นได้ตามความคืบหน้าของเรย์ตลอดทั้งเกม ระหว่างการเดินทางไปยังกีเดียน เธอปลดล็อกร่างที่ 2 เป็นขวานทหาร
 ให้เสียงโดย: ซาโตชิ ฮิโนะ
 พี่ชายของเรย์ ผู้เล่นมากประสบการณ์ของ "อินฟินิต เดนโดรแกรม" เขาสวมชุดหมีอยู่เสมอเพื่อปกปิดตัวตนที่แท้จริงของเขาในฐานะราชาแห่งความพินาศ ผู้เล่นที่มีจำนวนการสังหารสูงสุดในอัลตาร์ เอ็มบริโอของเขาเป็นเรือรบ ชูเปิดเผยตัวเองระหว่างการรุกรานกีเดียนของแฟรงคลิน
การถอดเป็นอักษรโรมันแบบไปรษณีย์จีน

การถอดเป็นอักษรโรมันแบบไปรษณีย์  เป็นระบบทับศัพท์ชื่อสถานที่ในประเทศจีนที่พัฒนาโดยหน่วยงานไปรษณีย์ในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 สำหรับหลายเมือง อักษรโรมันแบบไปรษณีย์เป็นรูปแบบที่ใช้ในการเขียนชื่อเมืองในภาษาอังกฤษมากที่สุดในคริสต์ทศวรรษ 1890 จนถึงคริสต์ทศวรรษ 1980 ที่มีการแทนที่อักษรโรมันแบบไปรษณีย์ด้วยพินอิน แต่ยังคงมีการใช้งานในไต้หวันจนถึง ค.ศ. 2002
ใน ค.ศ. 1892 เฮอร์เบิร์ต ไจลส์สร้างระบบการถอดเป็นอักษรโรมันที่มีชื่อว่าชุดตัวหนังสือพยางค์หนานจิง ที่ทำการไปรษณีย์ศุลกากรทางทะเลจักรวรรดิ (Imperial Maritime Customs Post Office) จะยกเลิกไปรษณียากรพร้อมประทับตราที่ระบุเมืองต้นทางเป็นอักษรละติน ส่วนใหญ่แปลงเป็นอักษรโรมันด้วยระบบของไจลส์ ต่อมาใน ค.ศ. 1896 ไปรษณีย์ศุลกากรถูกควบรวมเข้ากับบริการไปรษณีย์อื่น ๆ และเปลี่ยนชื่อเป็นไปรษณีย์จักรวรรดิจีน (Chinese Imperial Post) ในฐานะหน่วยงานระดับชาติ ไปรษณีย์จักรวรรดิจึงเป็นผู้มีอำนาจในเรื่องชื่อสถานที่ของจีน
เมื่อระบบเวด-ไจลส์เริ่มมีการใช้งานแพร่หลาย บางคนโต้แย้งว่าหน่วยงานไปรษณีย์ควรใช้งานระบบนี้ แนวคิดนี้ถูกปัดตกไปในการประชุมที่จัดขึ้นที่เซี่ยงไฮ้ใน ค.ศ. 1906 โดยทางการประชุมนำชุดตัวหนังสือพยางค์หนานจิงมาใช้งานอย่างเป็นทางการแทน การตัดสินครั้งนี้อนุญาตให้หน่วยงานไปรษณีย์ยังคงใช้ระบบการถอดเป็นอักษรโรมันหลายแบบทีมีการใช้งานมาก่อนหน้านี้ การถอดเป็นอักษรโรมันแบบเวด–ไจลส์อิงจากสำเนียงปักกิ่งที่เป็นรูปสะกดมาตรฐานตั้งแต่คริสต์ทศวรรษ 1850 การใช้ชุดตัวหนังสือพยางค์หนานจิงไม่ได้เสนอแนะว่าหน่วยงานไปรษณีย์ถือว่ารูปสะกดแบบหนานจิงเป็นรูปมาตรฐาน แต่เป็นความพยายามที่จะรองรับรูปสะกดภาษาจีนกลางที่หลากหลายด้วยระบบการถอดเป็นอักษรโรมันเพียงระบบเดียว
ตารางเปรียบเทียบ.
รูปสะกด "Amoy" อิงตามการอ่านชื่อเมืองเซี่ยเหมินจากภาษาฮกเกี้ยนสำเนียงจางโจวว่า ซึ่งในอดีตมีส่วนในการจัดตั้งสำเนียงอามอยแห่งฮกเกี้ยนในเซี่ยเหมิน รูปสะกด "Peking" นำมาจากแผนที่ของ d'Anville ซึ่งมาจากตำราก่อนหน้า เช่น ' (1654) และ ' (1655) ของมาร์ติโน มาร์ตินี เยซูอิตชาวอิตาลี ส่วนชุดตัวหนังสือพยางค์หนานจิง ชื่อนครนี้เขียนเป็น "Pehking" อักขรวิธี "oo" ใน "Soochow" ที่เขียนไม่ตามกฎ เพื่อแยกนครนี้จากซูโจวในมณฑลเจียงซูตอนเหนือ การถอดเป็นอักษรโรมันแบบไปรษณีย์อื่น ๆ อิงจาก "ภาษาจีนกลางตอนใต้" สำเนียงราชสำนักในอดีตที่อิงจากสำเนียงหนานจิง ซึ่งใช้เป็นภาษากลางราชสำนักในสมัยราชวงศ์หมิงตอนปลายถึงราชวงศ์ชิงตอนต้น รูปสะกดพินอินอิงจากภาษาจีนมาตรฐานที่มีฐานจากสำเนียงปักกิ่งที่ใช้ในระบบการศึกษาจีน
หลังก๊กมินตั๋งขึ้นมามีอำนาจใน ค.ศ. 1927 จึงย้ายเมืองหลวงจากปักกิ่ง ('เมืองหลวงทางเหนือ') ไปยังหนานจิง ('เมืองหลวงทางใต้') ปักกิ่งจึงถูกเปลี่ยนชื่อเป็น "Peiping" ('สันติภาพทางเหนือ')
บาต

บาต ยืมมาจากภาษาสันสกฤต पात (ปาต) หรือภาษาบาลี ปาต แปลว่า การตก, การตกไป, มักใช้ประกอบหลังคำอื่น เช่น 
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ตำบลคูเฆร์ด

คูเฆร์ด  เป็นตำบลในอำเภอคูเฆร์ดแฮแรนก์ เทศมณฑลแบสแทก จังหวัดโฮร์โมซกอน ประเทศอิหร่าน โดยมีนครคูเฆร์ดแฮแรนก์เป็นเมืองหลัก
จากสำมะโนแห่งชาติ ค.ศ. 2006 ตำบลนี้มีประชากร 5,950 คนใน 1,206 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 7,356 คนใน 1,870 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 8,264 คนใน 2,313 ครัวเรือน หมู่บ้านที่มีประชากรมากที่สุดในบรรดา 21 หมู่บ้านคือคูเฆร์ด (ปัจจุบันคือนครคูเฆร์ดแฮแรนก์) ที่มีประชากร 4,390 คน
อัน ลู่ซาน

อัน ลู่ซาน (703 – 29 มกราคม 757) เป็นขุนพลและผู้นำกบฏชาวจีนในสมัยราชวงศ์ถัง เป็นที่รู้จักจากการก่อกบฏอัน ลู่ซาน ซึ่งสร้างความเสียหายร้ายแรงให้แก่ประเทศจีนและคร่าชีวิตผู้คนไปหลายล้านคน
อัน ลู่ซานมีเชื้อสาย Sogdian และ Göktürk โดยการรับเป็นบุตรบุญธรรม เขามีชื่อเสียงโด่งดังจากการทำหน้าที่เป็นแม่ทัพ ปกป้องชายแดนทางตะวันออกเฉียงเหนือของราชวงศ์ถังจากพวกคีตันและภัยคุกคามอื่น ๆ อัน ลู่ซานสามารถสร้างความไว้วางใจจากจักรพรรดิถังเสฺวียนจงและหลี่ หลินฟู่ อัครมหาเสนาบดี ด้วยการเดินทางเข้าเฝ้าฯ บ่อยครั้ง ณ เมืองฉางอาน ราชธานีของราชวงศ์ถัง เขาได้รับการแต่งตั้งเป็นเจี๋ยตู้ฉื่อปกครอง 3 หัวเมืองในปี 751 หลังจากการเสียชีวิตของหลี่ หลินฟู่ในปี 753 ความขัดแย้งระหว่างอัน ลู่ซาน กับเก่อ ฉู่ฮั่น และหยาง กั๋วจง สร้างความตึงเครียดทางทหารภายในจักรวรรดิ
ในปลายปี 755 อัน ลู่ซาน ก่อกบฏและเข้ายึดลั่วหยาง เมืองหลวงทางตะวันออกได้อย่างรวดเร็ว และในต้นปี 756 เขาได้สถาปนาตนเองเป็นจักรพรรดิแห่งราชวงศ์เยี่ยน ขณะที่ขุนพลของเขายังคงทำศึกต่อไป อัน ลู่ซาน ยังคงอยู่ในพระราชวังหลวงเมืองลั่วหยาง สุขภาพของเขาย่ำแย่ลงทุกวัน ความรุนแรงและความหวาดระแวงก็ทวีความรุนแรงขึ้น ในต้นปี 757 เขาถูกขันทีสังหารด้วยความร่วมมือของอัน ชิงสฺวี บุตรชายของเขา
บันทึก.
<templatestyles src="Reflist/styles.css" />
จักรพรรดินีเจิน (โจฮอง)

จักรพรรดินีเจิน (สิ้นพระชนม์ 22 สิงหาคม ค.ศ. 251) หรือ เจิน-หฺวางโฮ่ว  ชื่อตัวไม่ทราบ เป็นที่รู้จักในพระนามทางการว่า จักรพรรดินีหฺวาย หรือ หฺวาย-หฺวางโฮ่ว  เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีองค์แรกของโจฮองจักรพรรดิลำดับที่ 3 ของวุยก๊ก
พระประวัติ.
ไม่ปรากฏภูมิหลังของจักรพรรดินีเจินมากนัก นอกเหนือจากว่าปู่ของจักรพรรดินีเจินคือเจิน เหยี่ยน (甄儼) เป็นพี่ชายของเอียนซี (甄氏 "เจินชื่อ") พระมารดาของโจยอย (จักรพรรดิลำดับที่ 2 ของวุยก๊ก) โจฮองตั้งให้จักรพรรดินีเจินเป็นจักรพรรดินีในปี ค.ศ. 243 จักรพรรดินีเจินสิ้นพระชนม์ในปี ค.ศ. 251 และได้รับการฝังพระศพอย่างสมเกียรติจักรพรรดินี (เหตุผลที่พระสมัญญานามของจักรพรรดินีเจินมีตัวอักษรเพียงตัวเดียวแทนที่จะเป็น 2 ตัวนั้น เนื่องจากพระสวามีของจักรพรรดินีเจินถูกปลดจากตำแหน่งจักรพรรดิในปี ค.ศ. 254 โจฮองจึงไม่เคยได้รับพระสมัญญาม ธรรมเนียมในยุคนั้นโดยทั่วไปกำหนดว่าพระสมัญญานามของจักรรพดินีต้องมีตัวอักษร 1 ตัวอักษรร่วมกันกับพระสมัญญานามของพระสวามี)
บลู ไอวี คาร์เตอร์

บลู ไอวี คาร์เตอร์ (เกิด 7 มกราคม 2012) เป็นนักร้องชาวอเมริกัน เธอเป็นบุตรสาวคนโตของบียอนเซ่และเจย์-ซี หลังคลอดเพียง 2 วัน "ไทม์" ยกย่องให้เธอเป็น "ทารกที่โด่งดังที่สุดในโลก" ในวันเดียวกัน เสียงหายใจและเสียงร้องไห้ของเธอปรากฏในเพลง "กลอรี" ของพ่อของเธอ ทำให้เธอถูกบันทึกชื่อลงกินเนสบุ๊กว่าเป็นบุคคลที่อายุน้อยที่สุดในโลกที่มีเพลงติดชาร์ตของบิลบอร์ดชาร์ต เธอถูกนำเสนอในสื่อต่าง ๆ อาทิ การล้อเลียนในรายการ"แซเทอร์เดย์ไนต์ไลฟ์"
ในปี 2020 เธอได้ร่วมร้องในเพลง "Brown Skin Girl" ซิงเกิลของบียอนเซ่ มารดาของเธอ ร่วมกับวิซคิด และเซนต์จอห์น เพลงนี้ได้รับรางวัลมากมาย รวมถึงรางวัล NACCP Image Awards รางวัล BET Her Awards ส่งผลให้บลู ไอวี่ กลายเป็นผู้ชนะรางวัล BET Awards ที่อายุน้อยที่สุด และเธอยังคว้ารางวัลแกรมมี สาขามิวสิกวิดีโอยอดเยี่ยมจากเพลงเดียวกัน ซึ่งทำให้เธอได้ถูกบันทึกชื่อลงกินเนสส์บุ๊กอีกครั้งจากการเป็นผู้ชนะรางวัลแกรมมี่ที่อายุน้อยที่สุดเป็นรายบุคคล และเป็นอันดับ 2 ที่อายุน้อยที่สุดในภาพรวม
ฟุตบอลทีมชาติอาร์เจนตินารุ่นอายุไม่เกิน 23 ปี

ทีมฟุตบอลโอลิมปิกอาร์เจนตินา (หรือเรียกในชื่อทีมชาติอาร์เจนตินารุ่นอายุไม่เกิน 23 ปี ตั้งแต่ ค.ศ. 1992) เป็นตัวแทนของประเทศอาร์เจนตินาในการแข่งฟุตบอลระดับนานาชาติระหว่างกีฬาโอลิมปิกและแพนอเมริกันเกมส์ การคัดเลือกดังกล่าวจำกัดเฉพาะนักฟุตบอลที่มีอายุต่ำกว่า 23 ปี โดยยกเว้นนักฟุตบอลที่อายุเกินสามคน และทีมนี้ได้รับการควบคุมโดยสมาคมฟุตบอลอาร์เจนตินา (AFA)
การมีส่วนร่วมครั้งแรกของอาร์เจนตินาในการแข่งโอลิมปิกคือใน ค.ศ. 1928 เมื่อทีมนี้ได้รองแชมป์ในการแข่งชิงเหรียญทองกับทีมชาติอุรุกวัยซึ่งจัดขึ้นที่อัมสเตอร์ดัม เมื่อถึงเวลานั้น กฎระบุว่ามีเพียงทีมสมัครเล่นเท่านั้นที่สามารถแข่งได้ ดังนั้น ทีมชาติอาร์เจนตินา (และอุรุกวัยเช่นกัน) จึงแข่งร่วมกับนักฟุตบอลอาวุโส ทีมฟุตบอลเหล่านี้จึงยังไม่อยู่ในระดับอาชีพในตอนนั้น
จากนั้น ทีมชาติอาร์เจนตินาไม่ได้เข้าร่วมการแข่งกีฬาโอลิมปิกจนถึง ค.ศ. 1960 เมื่อทีมทำผลงานได้ไม่ต่อเนื่องโดยจบอันดับที่ 7 โดยทีมนี้ได้เข้าร่วมแข่งกับนักฟุตบอลเยาวชนสมัครเล่น ครั้นหลังจากที่คณะกรรมการโอลิมปิกสากลอนุญาตให้นักฟุตบอลระดับอาชีพเข้าร่วม (แต่จำกัดอายุไว้ที่ 23 ปี) ทีมชาติอาร์เจนตินาได้กลับมาใน ค.ศ. 1996 เมื่อทีมชาติอาร์เจนตินาได้เหรียญเงินเป็นครั้งที่สองหลังจากแพ้ทีมชาติไนจีเรียในรอบชิงชนะเลิศ กระทั่งใน ค.ศ. 2004 ทีมชาติอาร์เจนตินาได้รับเหรียญทองเป็นครั้งแรกและมีมาร์เซโล บิเอลซา เป็นผู้ฝึกสอน รวมทั้งการ์โลส เตเบซ เป็นผู้ทำประตูสูงสุดด้วยการยิงไป 8 ประตู ซึ่งสี่ปีต่อมาทีมชาติอาร์เจนตินาได้รับเหรียญทองเป็นครั้งที่สองในปักกิ่งโดยการล้างแค้นไนจีเรียด้วยการชนะ 1 ประตูต่อ 0 ในรอบชิงชนะเลิศ
ราชอาณาจักรอัลการ์วึ

ราชอาณาจักรอัลการ์วึ  ภายหลังปี ค.ศ. 1471 เปลี่ยนเป็น ราชอาณาจักรอัลการ์วึช  เป็นราชอาณาจักรขนาดเล็กตั้งอยู่ภายในราชอาณาจักรโปรตุเกส ตั้งอยู่ทางตอนใต้สุดของแผ่นดินโปรตุเกส จนกระทั่งมีการเลิกล้มราชาธิปไตยของโปรตุเกสในปี 1910
ดินแดนนี้อยู่ภายใต้การปกครองของพระมหากษัตริย์โปรตุเกส แต่ไม่ได้เป็นราชอาณาจักรที่แยกออกจากโปรตุเกสโดยสิ้นเชิง ในทางปฏิบัติแล้ว "ราชอาณาจักรอัลการ์วึ" ไม่มีสถาบัน เอกสิทธิ์ หรืออำนาจปกครองตนเองแต่อย่างใด อัลการ์วึมีความคล้ายคลึงทางการเมืองกับแคว้นอื่น ๆ ของโปรตุเกส และ "พระมหากษัตริย์แห่งอัลการ์วึ" เป็นเพียงตำแหน่งเชิงสัญลักษณ์ในฐานะดินแดนสุดท้ายที่โปรตุเกสยึดครองจากแขกมัวร์ในช่วงการพิชิตดินแดนของโปรตุเกส
หลังจากพิชิตเมืองซิลวึชในแคว้นอัลการ์วึได้สำเร็จในปี 1189 พระเจ้าซังชูที่ 1 แห่งโปรตุเกส เป็นผู้ริเริ่มใช้ตำแหน่ง "พระมหากษัตริย์แห่งซิลวึช" เป็นพระองค์แรก ในรัชสมัยพระเจ้าอาฟงซูที่ 3 แห่งโปรตุเกส พระราชนัดดาของพระองค์ ทรงพิชิตดินแดนส่วนที่เหลือของอัลการ์วึได้ในที่สุด ด้วยเหตุนั้น "พระมหากษัตริย์แห่งโปรตุเกสและอัลการ์วึ" จึงกลายเป็นส่วนหนึ่งของ พระบรมราชอิสริยยศของพระมหากษัตริย์โปรตุเกส นับแต่นั้น
ประวัติศาสตร์.
เรกองกิสตา.
ในช่วงสงครามเรกองกิสตา โปรตุเกสและกัสติยาบุกลงใต้เพื่อยึดดินแดนคืนจากกองทัพมุสลิมที่ยึดครองตั้งแต่คริสต์ศตวรรษที่ 8 โปรตุเกสพิชิตและสร้างความมั่นคงบริเวณชายแดนทางใต้ระหว่างรัชสมัยของพระเจ้าซังชูที่ 2 แห่งโปรตุเกสและพระเจ้าอาฟงซูที่ 3 แห่งโปรตุเกส
การพิชิตครั้งแรก.
ในปี 1189 พระเจ้าซังชูที่ 1 แห่งโปรตุเกส พิชิตเมืองซิลวึช 1 ในเมืองที่รุ่งเรืองที่สุดของอัลอันดะลุส ซึ่งในขณะนั้นเป็นพันธมิตรกับราชวงศ์อัลโมฮัด
ไอดับเบิลยูจีพี วูเมนส์ แชมเปียนชิป

ไอดับเบิลยูจีพี วูเมนส์ แชมเปียนชิป #เปลี่ยนทาง เป็นเข็มขัดแชมป์โลกมวยปล้ำอาชีพหญิงภายใต้สมาคม New Japan Pro-Wrestling (NJPW) ในญี่ปุ่น โดยมีนักมวยปล้ำจากการสมาคมน้องสาวของ NJPW อย่าง World Wonder Ring Stardom มาเป็นคู่แข่งหลัก แชมป์คนแรกคือ Kairi
มัสยิดใหญ่แห่งโคนาครี

มัสยิดใหญ่แห่งโคนาครี  เป็นมัสยิดที่โคนาครี ประเทศกินี ตั้งอยู่ทางตะวันออกของสวนพฤกษศาสตร์โคนาครีและริมโรงพยาบาลดอนกา 
มัสยิดนี้สร้างขึ้นภายใต้การควบคุมของ Ahmed Sékou Touré ด้วยงบประมาณจากสมเด็จพระราชาธิบดีฟะฮัดแห่งซาอุดีอาระเบีย โดยเปิดใช้งานใน ค.ศ. 1982 มัสยิดนี้เป็นมัสยิดที่ขนาดใหญ่เป็นอันดับ 4 ในแอฟริกาและใหญ่ที่สุดในแอฟริกาใต้สะฮารา ชั้นบนสำหรับผู้หญิงรองรับได้ 2,500 ที่ และชั้นล่างสำหรับผู้ชายรองรับได้ 10,000 ที่ ส่วนสนามว่างขนาดใหญ่สามารถรองรับได้ 12,500 คน
สวนของมัสยิดมีสุสาน Camayanne ที่มีสุสานวีรบุรุษแห่งชาติอย่าง Samori Ture, Sékou Touré และ Alfa Yaya
มัสยิดแห่งนี้ประสบปัญหาขาดการบำรุงรักษา น้ำประปา และไฟฟ้า แม้ว่าทางซาอุดีอาระเบียบริจาคถึง 20,000 ล้านฟรังก์กินีใน ค.ศ. 2003 ก็ตาม
สตรองวูเมนส์ แชมเปียนชิป

สตรองวูเมนส์ แชมเปียนชิป #เปลี่ยนทาง เป็นเข็มขัดแชมป์มวยปล้ำอาชีพหญิงภายใต้สมาคม New Japan Pro-Wrestling (NJPW) การสร้างแชมป์ได้รับการประกาศโดย NJPW เมื่อวันที่ 27 เมษายน 2023 ชื่อนี้มีการนำเสนอเฉพาะในรายการโทรทัศน์ทางอินเทอร์เน็ตของอเมริกา NJPW Strong Live ซึ่งมีรายชื่อนักมวยปล้ำชาวอเมริกันและชาวต่างชาติอื่น ๆ ที่แตกต่างกัน
อัลฟาโพลิส

AlphaPolis Co. Ltd.(; โรมาจิ: "Kabushiki Gaisha Arufaporisu") เป็นบริษัทสำนักพิมพ์ที่ตั้งอยู่ในชิบูยากรุงโตเกียวประเทศญี่ปุ่น
อัลฟ่าโพลิส เป็นผู้ตีพิมพ์ไลต์โนเวลและมังงะ โดยเฉพาะสำหรับนักอ่านออนไลน์
ประวัติ.
อัลฟ่าโพลิส เปิดตัวในฐานะผู้เผยแพร่เนื้อหาออนไลน์ในเดือนสิงหาคม ค.ศ. 2000
ในปี 2010 อัลฟ่าโพลิส ได้รับสิทธิ์ในการเผยแพร่ซึ่งเริ่มต้นจากนิยายบนเว็บเรื่อง Arcadia จากนั้นบริษัทจึงเริ่มเผยแพร่มังงะดัดแปลงในเดือนกรกฎาคม ค.ศ. 2011 หลายเล่ม (11, 12, 13, และ 14) อยู่ในการจัดอันดับ Oricon สำหรับยอดขายมังงะ 50 อันดับแรก
ในปี ค.ศ. 2013 อัลฟ่าโพลิส ได้รับลิขสิทธิ์ในการตีพิมพ์จันทรานำพาสู่ต่างโลกซึ่งเริ่มต้นจากเว็บโนเวล โชเซ็ตสึกะ นิ นาโร และย้ายไปที่เว็บไซต์สำนักพิมพ์ อัลฟ่าโพลิส ในปี 2016 ภายหลัง อัลฟ่าโพลิส ได้ลิขสิทธิ์ตีพิมพ์เป็นหนังสือตั้งแต่เดือนพฤษภาคม ค.ศ. 2013 นวนิยายชุดนี้ขายได้ 2 ล้านเล่ม อัลฟ่าโพลิส เริ่มตีพิมพ์มังงะที่ดัดแปลงในปี 2015 หนังสือเล่มนี้ได้รับ การ ดัดแปลงเป็นอนิเมะโดยเริ่มในเดือนกันยายน 2021
กิจกรรม VRMMO ของมนุษย์ลุงเป็นอีกซีรีส์หนึ่งที่เริ่มต้นจากเว็บโนเวลเรื่องโชเซ็ตสึกะ นิ นาโรและต่อมาได้กลายมาเป็นสิ่งพิมพ์ไลท์โนเวลของ อัลฟ่าโพลิส ในปี 2014 และมังงะที่ดัดแปลงในปี 2014 มังงะเรื่องนี้วางแผงหลายเล่ม (3, 5) ในรายการขายดีของ Oricon อนิเมะดัดแปลงได้ประกาศในเดือนกุมภาพันธ์ 2023
อนิเมะ เทคโนรอยด์ ได้รับการดัดแปลงมังงะผ่าน อัลฟ่าโพลิส เริ่มในเดือนมกราคม ค.ศ. 2023
บริษัทจดทะเบียนในตลาดหลักทรัพย์โตเกียว และเปิดดำเนินการตั้งแต่เดือนตุลาคม ค.ศ. 2014
อัลฟ่าโพลิส เปิดตัวแอป Alpha Manga ในเดือนสิงหาคม ค.ศ. 2021 เพื่ออ่านมังงะ อัลฟ่าโพลิส บนโทรศัพท์ ไอโฟน และ แอนดรอยด์ ต่อมามีการเผยแพร่ชื่อ Alpha Manga หลายรายการผ่านทาง ครันซีโรล
มหาวิทยาลัยไฮเดิลแบร์ค

มหาวิทยาลัยไฮเดิลแบร์ค หรือชื่ออย่างเป็นทางการคือ มหาวิทยาลัยรูเพร็ชท์ คาร์ล แห่งไฮเดิลแบร์ค  เป็นสถาบันอุดมศึกษาของรัฐ ตั้งอยู่ที่นครไฮเดิลแบร์ค รัฐบาเดิน-เวือร์ทเทิมแบร์ค ประเทศเยอรมนี ก่อตั้งขึ้นเมื่อ ค.ศ. 1386 ตามคำชี้แนะของสมเด็จพระสันตะปาปาเออร์บันที่ 6 โดยเป็นมหาวิทยาลัยที่เก่าแก่ที่สุดในเยอรมนี และเป็นหนึ่งในมหาวิทยาลัยที่เก่าแก่ที่สุดในโลกที่อยู่รอดมาจนถึงปัจจุบัน รวมถึงเป็นมหาวิทยาลัยที่ก่อตั้งเป็นลำดับสามในจักรวรรดิโรมันอันศักดิ์สิทธิ์ หลังจากมหาวิทยาลัยเวียนนาและมหาวิทยาลัยปราก โดยนับตั้งแต่ ค.ศ. 1899 มหาวิทยาลัยได้กลายเป็นสถาบันรูปแบบสหศึกษา
มหาวิทยาลัยไฮเดิลแบร์คเป็นหนึ่งในมหาวิทยาลัยที่มีชื่อเสียงที่สุดในประเทศเยอรมนี ซึ่งอยู่ในเครือมหาวิทยาลัยยอดเยี่ยมของเยอรมนี รวมถึงเป็นสมาชิกก่อตั้งของสันนิบาตมหาวิทยาลัยวิจัยแห่งยุโรปและกลุ่มกูอิงบรา มหาวิทยาลัยมีทั้งหมด 12 คณะ และเปิดสอนหลักสูตรปริญญาในระดับปริญญาตรี บัณฑิตวิทยาลัย และหลังระดับปริญญาเอกเป็นจำนวน 100 สาขาวิชา มหาวิทยาลัยใช้ภาษาเยอรมันเป็นภาษในการสอน ในขณะที่มีปริญญาบัณฑิตจํานวนมากที่เปิดสอนเป็นภาษาอังกฤษและบางหลักสูตรเป็นภาษาฝรั่งเศส
รายชื่อตอนในศึกจอมเวทอภินิหาร ภารกิจ 100 ปี (มังงะ)

บทความนี้คือ รายชื่อตอนในศึกจอมเวทอภินิหาร ภารกิจ 100 ปีฉบับมังงะ ผลงานโดยฮิโระ มาชิมะ (Hiro Mashima)
<onlyinclude>
ศึกจอมเวทอภินิหาร ภารกิจ 100 ปี.
รายชื่อตอนที่ยังไม่ได้รวมเล่ม.
</onlyinclude>
สตูดิโอ มาเธอร์

บริษัท สตูดิโอ มาเธอร์ เป็นสตูดิโอแอนิเมชัน ของญี่ปุ่น ที่ตั้งอยู่ในเมืองซูงินามิโตเกียวก่อตั้งขึ้นในปี 2019 และประกอบด้วยทีมงานจำนวนมากจากสตูดิโอซีเบก ซึ่งทรัพย์สินส่วนใหญ่ถูกขายโดยIG Portซึ่งเป็นบริษัทแม่ซันไรส์
สถานประกอบการ.
สตูดิโอก่อตั้งขึ้นในเมืองซูงินามิโดย Voyager Holdings ในเดือนพฤษภาคม 2019 และต่อมาได้รับการลงทุนจากBandai Namco Artsซึ่งปัจจุบันอยู่ภายใต้นิติบุคคลBandai Namco Music Liveและได้รับทุนจากBandai Namco Filmworksเพื่อเสริมสร้างการพัฒนาแฟรนไชส์ Space Battleship Yamato ผ่านความร่วมมือกับผู้ถือลิขสิทธิ์ Voyager Holdings 
สตูดิโอ มาเธอร์ นำโดย ยูกินาโอะ ชิโมจิ ซึ่งเคยเป็นโปรดิวเซอร์ (และต่อมาเป็น CEO) ของซีเบกจนกระทั่งถึงแก่กรรมในเดือนกุมภาพันธ์ 2022 คิโยนะริ ฮิระมัตสึ กรรมการตัวแทนของAsreadและสมาชิกคณะกรรมการของ สตูดิโอ มาเธอร์ ได้รับการแต่งตั้งเป็นกรรมการตัวแทนของบริษัท
มัสยิดมุฮัมมัดที่ 6 (โคนาครี)

มัสยิดมุฮัมมัดที่ 6  เป็นมัสยิดที่โคนาครี ประเทศกินี
ประวัติ.
ในวันที่ 24 กุมภาพันธ์ ค.ศ. 2017 มีการทำพิธีเปิดการก่อสร้างมัสยิด โดยมีประธานาธิบดี อาลฟา กงเด กับมุฮัมมัดที่ 6 พระมหากษัตริย์โมร็อกโก เข้าร่วมด้วย
สถาปัตยกรรม.
ตัวมัสยิดสร้างบนพื้นที่ขนาด 4,040 ตารางเมตร ซึ่งรวมห้องสมุด ห้องประชุม และศาลาบริหาร โดยมีความจุ 3,000 คน
ลอยด์ เคลลี

ลอยด์ คาเซียส เคลลี (เกิด 6 ตุลาคม 1998) เป็นนักฟุตบอลอาชีพชาวอังกฤษ ซึ่งเล่นในตำแหน่งกองหลังให้กับยูเวนตุสโดยยืมตัวมาจากนิวคาสเซิลยูไนเต็ด ตำแหน่งหลักของเขาคือเซ็นเตอร์แบ็ก เขายังสามารถเล่นในตำแหน่งแบ็กซ้ายได้อีกด้วย
ระดับสโมสร.
บริสตอลซิตี.
เคลลีย้ายมาร่วมทีมบริสตอลซิตีเมื่ออายุ 12 ปี ซึ่งเขาถูกจับตามองหลังจากลงเล่นให้กับบริสตอลเซ็นทรัล สโมสรในท้องถิ่น ในฤดูกาล 2015–16 เขาถูกเรียกตัวติดทีมชุดพรีซีซั่นของบริสตอลซิตีที่เดินทางไปยังประเทศโปรตุเกส เมื่อวันที่ 8 สิงหาคม 2017 เคลลีลงประเดิมสนามให้กับบริสตอลซิตี ในเกมที่ถล่มพลิมัทอาร์ไกล์ 5–0 ในศึกอีเอฟแอลคัพ เคลลีลงประเดิมสนามในลีกนัดแรกเมื่อวันที่ 23 ธันวาคม 2017 ที่พบกับควีนส์พาร์กเรนเจอส์ และยิงประตูแรกในลีกเพียง 3 วันถัดมาในเกมที่พบกับเรดิง ในช่วงจบฤดูกาล 2017–18 เขาได้รับรางวัลผู้เล่นดาวรุ่งยอดเยี่ยมแห่งปีของสโมสร
เขามีชื่อติดทีมยอดเยี่ยมประจำสัปดาห์ของอีเอฟแอล ประจำสัปดาห์ที่ 38 เมื่อวันที่ 19 มีนาคม 2018 เขาได้รับการยกย่องให้เป็นผู้เล่นที่มีความนิ่มสุขุมในเกมรับและการจ่ายบอลที่แม่นยำ และยังเป็นผู้สร้างโอกาสให้กับทีมจนกลายเป็นประตูชัยของเกมในนัดที่พบกับอิปสวิชทาวน์
บอร์นมัท.
เมื่อวันที่ 18 พฤษภาคม 2019 เคลลีเซ็นสัญญากับบอร์นมัท ทีมในพรีเมียร์ลีก ค่าตัวไม่เปิดเผย แต่คาดว่าอยู่ที่ประมาณ 13 ล้านปอนด์ หลังจากค้าแข้งกับบริสตอลซิตีเป็นเวลา 8 ปี เขาประเดิมสนามให้กับบอร์นมัทในศึกคาราบาวคัพพบกับเบอร์ตันอัลเบียนเมื่อวันที่ 25 กันยายน 2019 เขาประเดิมสนามในลีกเมื่อเดือนมิถุนายน 2020 เมื่อเขาลงเล่นเป็นตัวสำรองในเกมที่พบกับวุลเวอร์แฮมป์ตันวอนเดอเรอส์ เขาทำประตูแรกให้กับสโมสรเมื่อวันที่ 17 เมษายน 2021 ในเกมที่บุกไปชนะนอริชซิตี 3–1
สำหรับฤดูกาล 2021–22 เคลลีสวมปลอกแขนกัปตันทีมบอร์นมัทแทนสตีฟ คุก กัปตันทีมคนเก่า เริ่มต้นตั้งแต่นัดเปิดสนามของฤดูกาล เสมอกับเวสต์บรอมมิชอัลเบียนในบ้าน 2–2 เคลลีลงเล่นเป็นตัวจริง 14 นัดแรกของฤดูกาล มีบทบาทสำคัญในผลงานไร้พ่ายของเดอะเชอร์รี่ส์ (ฉายาของบอร์นมัท) สถิติไร้พ่าย 14 นัดติดต่อกันนี้ เทียบเท่าสถิติสูงสุดของสโมสรที่เคยทำไว้เมื่อปี 1961 เคลลีทำประตูแรกในฤดูกาลในเกมที่เปิดบ้านชนะฮัดเดอส์ฟีลด์ทาวน์ 3–0 ภายหลังจากจบฤดูกาล 2021–22 เคลลีได้รับการแต่งตั้งเป็นกัปตันทีมอย่างเป็นทางการหลังจากการอำลาสโมสรของสตีฟ คุก กัปตันทีมคนเก่า
เมื่อวันพุธที่ 5 มิถุนายน 2024 สโมสรประกาศว่าเคลลีจะออกจากสโมสรในช่วงซัมเมอร์นี้ เมื่อสัญญาของเขาสิ้นสุดลง
นิวคาสเซิลยูไนเต็ด.
วันพฤหัสบดีที่ 13 มิถุนายน 2024 ประกาศเซ็นสัญญาคว้าตัวเคลลีมาร่วมทีมแบบฟรีเอเยนต์ เริ่มต้นวันที่ 1 กรกฎาคม ภายใต้การคุมทีมของเอ็ดดี ฮาว อดีตผู้จัดการทีมบอร์นมัทที่เคยร่วมงานกับเคลลีมาแล้ว
ยืมตัวไปยูเวนตุส.
ในวันที่ 3 กุมภาพันธ์ ค.ศ. 2025 เคลลีย้ายไปร่วมทีมยูเวนตุสด้วยสัญญายืมตัวโดยมีเงื่อนไขที่จะต้องย้ายทีมแบบถาวรเมื่อจบฤดูกาล
Trachyandra tortilis

พืชอวบน้ำประจำถิ่นของประเทศแอฟริกาใต้
Trachyandra tortilis เป็นพืชอวบน้ำในสกุล "Trachyandra" เป็นพืชเฉพาะถิ่นในจังหวัดเคปของประเทศแอฟริกาใต้
ลักษณะ.
เป็นพืชหลายปีและมีไหลแผ่ขยายไปบนพื้นดินสูงได้ถึง 20 เซนติเมตร ใบมีน้อยรูปใบหอกหรือรูปหอกแคบ มีรอยพับตามขวางใบส่วนมากแบน ดอกมีสีขาวหรือสีชมพูอ่อน ออกเป็นกระจุกที่โคนต้น ผลแบบแคปซูลมีลักษณะทรงรียาว 5 มิลลิเมตร ออกบนก้านดอกย่อยที่โค้งงอ 
การกระจายพันธุ์.
"Trachyandra tortilis" พบได้ในบริเวณริชเตอร์สเวลด์ (Richtersveld) และนามาควาแลนด์ (Namaqualand) และทางใต้ไปจนถึงเมืองวเรเดนดัล (Vredendal), เมืองโฮปฟิลด์ (Hopefield) และเมืองซารอน (Saron)
สถานะการอนุรักษ์.
"Trachyandra tortilis" จัดอยู่ในประเภทมีความเสี่ยงต่ำต่อการสูญพันธุ์ เนื่องจากการกระจายพันธุ์และไม่อยู่ในสภาวะถูกคุกคาม
เดเฮแมเลก (จังหวัดเคร์มอน)

เดเฮแมเลก  เป็นหมู่บ้านในตำบลรอเยน อำเภอรอเยน เทศมณฑลเคร์มอน จังหวัดเคร์มอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 233 คนใน 51 ครัวเรือน
เดฮ์แมเลก (เทศมณฑลรอโบร์)

เดฮ์แมเลก  เป็นหมู่บ้านในตำบลแจวอรอน อำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 52 คนใน 13 ครัวเรือน
ตำบลรอเยน

รอเยน  เป็นตำบลในอำเภอรอเยน เทศมณฑลเคร์มอน จังหวัดเคร์มอน ประเทศอิหร่าน โดยมีหมู่บ้านเดเฮมีร์ซอเป็นเมืองหลัก
ประชากร.
จากสำมะโนแห่งชาติ ค.ศ. 2006 ตำบลนี้มีประชากร 2,195 คนใน 567 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 3,770 คนใน 1,018 ครัวเรือน และสำมะโนล่าสุดใน ค.ศ. 2016 มีประชากรอยู่ 2,798 คนใน 850 ครัวเรือน หมู่บ้านที่มีประชากรมากที่สุดในบรรดา 137 หมู่บ้านคือแกแซกที่มีประชากร 745 คน
อำเภอรอเยน

รอเยน  เป็นอำเภอในเทศมณฑลเคร์มอน จังหวัดเคร์มอน ประเทศอิหร่าน โดยมีนครรอเยนเป็นเมืองหลัก
ประชากร.
จากสำมะโนแห่งชาติ ค.ศ. 2006 อำเภอนี้มีประชากร 13,903 คนใน 3,513 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 18,050 คนใน 4,861 ครัวเรือน และสำมะโนล่าสุดใน ค.ศ. 2016 อำเภอนี้มีประชากร 15,672 คนใน 4,723 ครัวเรือน
รอเยน

รอเยน  เป็นนครและเมืองหลักของอำเภอรอเยน เทศมณฑลเคร์มอน จังหวัดเคร์มอน ประเทศอิหร่าน
ประชากร.
จากสำมะโนแห่งชาติ ค.ศ. 2006 นครนี้มีประชากร 9,623 คนใน 2,405 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 11,006 คนใน 2,895 ครัวเรือน และสำมะโนล่าสุดใน ค.ศ. 2016 มีประชากรในนครนี้ถึง 10,286 คนใน 3,041 ครัวเรือน
ฟลาวเวอร์ (เพลงจีซู)

"ฟลาวเวอร์" (เกาหลี: ; อาร์อาร์: "Kkot") เป็นซิงเกิลเปิดตัวของจีซู นักร้องชาวเกาหลีใต้และสมาชิกวงแบล็กพิงก์ ออกจำหน่ายเมื่อวันที่ 31 มีนาคม 2023 ผ่านสังกัดวายจีและอินเตอร์สโคป เป็นซิงเกิลนำจากซิงเกิลอัลบั้มเปิดตัว "มี" (2023) เพลงเขียนโดยวินซ์, เท็ดดี, กูช และวีวีเอ็น และเรียบเรียงโดยสองคนหลังพร้อมด้วย 24 ซึ่งรับหน้าที่เป็นโปรดิวเซอร์ให้ด้วย เพลงเป็นแนวแดนซ์, ป็อป และแทร็ปจังหวะปานกลางที่ผสมผสานกับท่วงทำนองเกาหลีแบบดั้งเดิมและองค์ประกอบแคริบเบียนเข้าด้วยกัน ด้านเนื้อเพลงเกี่ยวกับการเอาชนะความสัมพันธ์ที่เป็นพิษ
"ฟลาวเวอร์" ได้รับการตอบรับอย่างดีจากนักวิจารณ์ดนตรี โดยยกย่องเกี่ยวกับเนื้อเพลงที่เต็มไปด้วยกวีนิพนธ์ การผลิตที่สดใหม่ เช่นเดียวกับเสียงร้องของจีซู เพลงประสบความสำเร็จเชิงพาณิชย์ สามารถขึ้นอันดับที่สองบน "บิลบอร์ด" โกลบอล 200 กลายเป็นเพลงแรกของจีซูที่ติดสิบอันดับแรก ในเกาหลีใต้ เพลงขึ้นอันดับสูงสุดบนชาร์ตเพลงเกาหลีใต้ ของ"บิลบอร์ด" และขึ้นอันดับที่สองบนเซอร์เคิลดิจิทัลชาร์ต นอกจากนี้ เพลงยังขึ้นอันดับสูงสุดในฮ่องกง มาเลเซีย สิงคโปร์ ไต้หวัน และเวียดนาม และติดสิบอันดับแรกในฮังการี อินโดนีเซีย ตะวันออกกลางและแอฟริกาเหนือ และฟิลิปปินส์ รวมถึงเข้าสู่ 40 อันดับแรกบนแคนาเดียนฮอต 100 และชาร์ตซิงเกิลแห่งสหราชอาณาจักร 
มิวสิกวิดีโอกำกับโดยฮัน ซา-มิน และถูกอัปโหลดขึ้นบนยูทูบในวันเดียวกับการออกซิงเกิล วิดีโอพรรณนาถึงการเดินทางของจีซูผ่านการใช้เทคนิคภาพยนตร์ ซึ่งแบ่งออกเป็นหลาย ๆ ตอน วิดีโอเริ่มด้วยจีซูกำลังใคร่ครวญถึงการเลิกรา แต่ท้ายที่สุดเธอก็ยอมรับความอ่อนแอและเลือกให้อำนาจกับตนเอง เพื่อประชาสัมพันธ์เพลง จีซูได้ปรากฏและแสดงในรายการเพลง "อินกีกาโย" ในเกาหลีใต้ รวมถึงเทศกาลโคเชลลาในอินดิโอ รัฐแคลิฟอร์เนีย นอกจากนี้ เธอยังคว้าอันดับหนึ่งในรายการเพลงถึงเก้าครั้งจาก "โชว์แชมเปียน", "เอ็มเคานต์ดาวน์", "มิวสิกแบงก์", "โชว์! มิวสิกคอร์" และ "อินกีกาโย" อนึ่ง "ฟลาวเวอร์" ได้รับรางวัลมากมาย รวมถึงมิวสิกวิดีโอยอดเยี่ยมและการแสดงเต้นยอดเยี่ยมในงานมามาอะวอดส์ และเพลงดิจิทัลยอดเยี่ยมในงานโกลเดนดิสก์อะวอดส์ ครั้งที่ 38 ด้วย
รางวัล.
"ฟลาวเวอร์" คว้าอันดับหนึ่งในรายการเพลงเกาหลีใต้เก้าครั้ง รวมถึงทริปเปิลคราวน์สองครั้งใน "อินกีกาโย" และ "โชว์แชมเปียน" นอกจากนี้ เพลงยังได้รับรางวัลเพลงแห่งปีจากเอเชียป็อปมิวสิกอะวอดส์และได้เข้าชิงอีกสามครั้งในสาขาเดียวกันจากมามาอะวอดส์, เมลอนมิวสิกอะวอดส์ และโกลเดนดิสก์อะวอดส์
แม่นางชามครอบ

แม่นางชามครอบ หรือ ฮาจิกาซูกิ (; โรมาจิ: "Hachikazuki") เป็นคติชนญี่ปุ่นประเภท"โอโตงิ-โซชิ" เป็นเรื่องราวเกี่ยวกับหญิงสาวในตระกูลสูงศักดิ์ผู้มีชามสวมอยู่บนศีรษะและภายหลังได้แต่งงานกับท่านชาย
"แม่นางชามครอบ" เขียนขึ้นครั้งแรกในยุคมูโรมาจิ (ศตวรรษที่ 14-16) อากาฮง (หนังสือแดง) ที่มีภาพวาดสำหรับเด็กจำนวนมากได้รับการตีพิมพ์ในช่วงกลางยุคเอโดะ (ศตวรรษที่ 18, ราวปี ค.ศ. 1735-1745) โดยอูโรโกงาตายะ
เรื่องย่อ.
ในสมัยก่อน มีสามีภรรยาคู่หนึ่งอาศัยกับบุตรสาวผู้งดงาม ซึ่งบางครั้งเรียกว่าฮาจิบิเมะ ก่อนที่มารดาของเด็กสาวจะเสียชีวิตได้บอกกับเด็กสาวให้สัญญาว่าจะสวมชามไม้บนไว้ศีรษะอยู่เสมอเพื่อปิดบังความงดงามของเธอ ในฉากเปิดอีกรูปแบบหนึ่งเล่าว่าเด็กสาวเกิดมาพร้อมมีชามไม้สวมบนศีรษะ ไม่ว่าเรื่องราวจะเริ่มต้นแบบใด ภายหลังบิดาของเด็กสาวก็แต่งงานใหม่ และแม่เลี้ยงของเด็กสาวก็โหดร้ายกับเด็กสาว
เด็กสาวหนีออกจากบ้านไปอีกเมืองหนึ่งและเข้าทำงานในตำแหน่งต่ำต้อยในคฤหาสน์ของขุนนางตนหนึ่ง วันหนึ่งบุตรชายของขุนนางแอบมองเข้าไปข้างในชามไม้ก็เห็นว่าเด็กสาวเป็นผู้มีความงดงามมากจึงตกหลุมรัก เมื่อถึงเวลาที่เขาต้องเลือกภรรยา แม่นางชามครอบเข้าร่วมในการคัดเลือกเจ้าสาวแล้วได้รับเลือกโดยเด็กหนุ่มบุตรชายคนนาง เด็กสาวบอกว่าชามจะต้องอยู่บนศีรษะตนตลอดพิธีสมรส 
หลังทั้งคู่ได้สมรสกัน ชามก็หล่นลงมาจากศีรษะของแม่นางชามครอบ จึงพบว่าภายในชามมีอัญมณีและสมบัติอื่น ๆ ในเรื่องเล่าอีกรูปแบบหนึ่ง ชามได้แตกออกเป็นชิ้น ๆ และกลายเป็นอัญมณีล้ำค่า
แอเมร์ซง เฟร์ไรรา ดา โรซา

แอเมร์ซง เฟร์เรย์รา ดา โรซา  (เกิด 4 เมษายน พ.ศ. 2519) หรือที่รู้จักกันในชื่อ แอเมร์ซง เป็นอดีตนักฟุตบอลชาวบราซิลในตำแหน่งกองกลางตัวรับ ในระดับทีมชาติ เขาลงเล่นให้ทีมชาติบราซิล 73 นัด ยิง 6 ประตู ช่วงปี 1997 ถึง 2006 กับบราซิล เขาได้มีส่วนร่วมในฟุตบอลโลก 2 ครั้ง (1998, 2006 โดยพลาด ฟุตบอลโลก 2002 เนื่องจากอาการบาดเจ็บ), โกปาอาเมริกา 2 ครั้ง (1999, 2001) และฟีฟ่าคอนเฟดเดอเรชันส์คัพ 3 ครั้ง (1999, 2003, 2005) ชนะ โกปาอาเมริกาปี 1999 และฟีฟ่าคอนเฟเดอเรชันส์คัพ 2005 ในขณะเดียวกันก็เข้าถึงฟุตบอลโลก รอบชิงชนะเลิศ 1998
นักฟุตบอลมากประสบการณ์ที่ได้รับฉายาว่า "พูมา" เนื่องจากสไตล์การเล่นที่ทรงพลังแต่สง่างามและคว้าบอลได้ แอเมร์ซงเคยเล่นให้กับสโมสรในบราซิล 2 สโมสร Grêmio และ ซังตุส เช่นเดียวกับสโมสรยุโรปหลายแห่งในเยอรมนี อิตาลี และสเปน รวมถึง ไบเออร์ เลเวอร์คูเซิน, โรมา, ยูเวนตุส, เรอัลมาดริด และ มิลาน คว้าแชมป์หลายรายการ นอกจากหนังสือเดินทางบราซิลแล้ว แอเมร์ซงยังถือหนังสือเดินทางอิตาลี เยอรมัน และกาตาร์อีกด้วย
รูปแบบการเล่น.
แอเมร์ซงเป็นนักเตะที่มากประสบการณ์ ว่องไว เล่นได้อย่างดุดัน มุ่งมั่นทุ่มเท และเปี่ยมไปด้วยพลัง เขาสามารถเล่นได้หลายตำแหน่งในแดนกลาง เขาเล่นในตำแหน่งกองกลางตัวกลางและกองกลางบ็อกซ์ทูบ็อกซ์ แม้ตำแหน่งหลักของเขาจะเป็นกองกลางตัวรับ แต่เขาก็โด่งดังจากการสกัดบอลได้อย่างมีประสิทธิภาพ อึด แข็งแกร่ง คาดการณ์ล่วงหน้า และอ่านเกมได้อย่างเฉียบคม เขาสามารถเริ่มต้นเกมรุกได้อย่างรวดเร็วหลังจากเสียการครองบอล ด้วยทักษะการผ่านบอลที่เฉียบคมและมีประสิทธิภาพ สไตล์การเล่นของแอเมร์ซงโดดเด่นด้วยความคล่องตัวและพลังที่น่าทึ่ง เหมือนเสือที่ออกไล่ล่าเหยื่อ ทำให้เขาได้รับฉายาว่า "อิล พูม่า" หรือ "เสือดำ" จากการเคลื่อนไหวที่สง่างามแต่ทรงพลังขณะเข้าปะทะกับคู่แข่งในแดนกลาง ด้วยลูกยิงไกลที่ทรงพลังและแม่นยำ เขาก็เป็นนักเตะที่น่ากลัว แต่ก็ต้องเผชิญกับปัญหาอาการบาดเจ็บที่ค่อนข้างบ่อย
รายชื่อตอนโบรูโตะ (มังงะ)

บทความนี้คือ รายชื่อตอนโบรูโตะฉบับมังงะ
<onlyinclude>
ตอนที่ 21 เนตรวงแหวน กระจกเงาหมื่นบุปผา
ตอนที่ 22 จูระ
ตอนที่ 23 ผู้แข็งแกร่ง
ตอนที่ 24 อุซึมากิ คาวากิ
ตอนที่ 25 แม่สาวพวกนั้น
โบรูโตะ: สองกระแสน้ำวนสีคราม.
รายชื่อตอนที่ยังไม่ได้รวมเล่ม.
</onlyinclude>
สแกนดิเนเวียนแอร์ไลน์ เที่ยวบินที่ 751

สแกนดิเนเวียนแอร์ไลน์ เที่ยวบินที่ 751 เป็นเที่ยวบินโดยสารของสายการบินสแกนดิเนเวียนแอร์ไลน์ ตามกำหนดเวลาเป็นประจำจากสตอกโฮล์ม, สวีเดนไปยังวอร์ซอ, โปแลนด์ผ่านโคเปนเฮเกน, ประเทศเดนมาร์ก เมื่อวันที่ 27 ธันวาคม ค.ศ. 1991 เครื่องบินแมคคอนเนลล์ดักลาส เอ็มดี-81 ปฏิบัติการบิน ทะเบียน OY-KHO บินโดยกัปตันชาวเดนมาร์ก สเตฟาน จี. ราสมุสเซน (44) และนักบินผู้ช่วยชาวสวีเดน อัลฟ์ เซเดอร์มาร์ก (34) นักบินทั้งสองคนมีประสบการณ์บิน 8,000 และ 3,000 ชั่วโมงบิน ตามลำดับ และลงจอดฉุกเฉินในทุ่งใกล้กับเมืองก็อตโตรรา ประเทศสวีเดน น้ำแข็งสะสมอยู่ที่ปีกและหลุดเข้าไปในเครื่องยนต์ขณะที่กำลังบินขึ้น ส่งผลให้เครื่องยนต์ทั้งสองไม่ทำงานในที่สุด อย่างไรก็ตาม ผู้โดยสารและลูกเรือทั้งหมด 129 คนรอดชีวิต
อากาศยาน.
เครื่องบินลำนี้คือ แมคดอนเนลล์ดักลาส เอ็มดี-81 จดทะเบียน OY-KHO ด้วยหมายเลขประจำเครื่อง 53003 หมายเลขบรรทัด 1844 ทำการบินครั้งแรก เมื่อวันที่ 16 มีนาคม ค.ศ. 1991 และส่งมอบให้กับ สแกนดิเนเวียนแอร์ไลน์ซิสเต็ม (SAS) หลังจากนั้นไม่นานในวันที่ 10 เมษายน ค.ศ. 1991 ตอนที่เกิดอุบัติเหตุ เครื่องบินลำนี้ให้บริการได้เพียงเก้าเดือนเท่านั้น ติดตั้งเครื่องยนต์เทอร์โบแฟนบายพาส Pratt & Whitney JT8D สองเครื่อง
บัส (บอยแบนด์)

บัส บีคอสออฟยูไอชายน์  เป็นกลุ่มบอยแบนด์สัญชาติไทย และเป็นศิลปินกลุ่มแรกของบริษัท ซันเรย์ มิวสิค จำกัด ในเครือบริษัท ทาดา เอ็นเทอร์เทนเมนท์ จำกัด ประกอบด้วยสมาชิกจำนวนสิบสองคนที่มารายการ "789 เซอร์ไววัล" คือ อลัน, มาร์คคริส, ขุนพล, ฮาร์ท, จินวุค, ไทย, เน็กซ์, ภูธัชชัย, คอปเปอร์, เอเอ, จั๋งธีร์ และภีมวสุ
ชื่อ.
วงบัสมีชื่อเต็มว่า Because of you I shine หมายถึง "ฉันเปล่งประกายได้ก็เพราะคุณ" สื่อถึงคำขอบคุณจากสมาชิกถึงแฟนคลับ ส่วนด้อมหรือกลุ่มแฟนคลับมีชื่อว่า บีอัส (BEUS) มาจาก "BE" with b"US" ซึ่งมาจากการรวมกันระหว่างคำว่า BE กับ US หมายถึง ต้องการให้แฟนคลับมาอยู่กับสมาชิกวง
ประวัติ.
ผู้ชนะรายการ 789 เซอร์ไววัล.
สมาชิกภายในวงเป็นผู้ชนะจากรายการ "789 เซอร์ไววัล" ซึ่งเป็นรายการที่นำศิลปินฝึกหัดจำนวน 24 คน มาเข้ารับการคัดเลือกและแข่งขันผ่านภารกิจต่าง ๆ จำนวน 6 ภารกิจ ออกอากาศทางช่องวัน 31 ในช่วงปี พ.ศ. 2566 โดยเดิมนั้นรายการต้องการศิลปินกลุ่มจำนวน 7, 8 หรือ 9 คน และเมื่อวันที่ 11 สิงหาคม หลังจบภารกิจสุดท้าย มีการประกาศว่าจะมีสมาชิกในเบื้องต้นทั้งหมด 9 คน โดยมาจากการคัดเลือก 3 ส่วน คือ การโหวตจากผู้ชมรายการ การเลือกกันเองของผู้เข้าแข่งขัน และการเลือกโดยทรงยศ สุขมากอนันต์ โปรดิวเซอร์ของรายการ โดยสมาชิกวงที่ได้คะแนนโหวตจากแฟนคลับ 3 อันดับแรก คือ มาร์คคริส, คอปเปอร์ และเอเอ ตามลำดับ ส่วนสมาชิกวงที่มีเพื่อนเลือกว่าต้องการร่วมเปิดตัวเป็นศิลปินกลุ่มใหม่ด้วยตั้งแต่ 9 คนขึ้นไป คือ ภูธัชชัย, ขุนพล, ฮาร์ท, ภีมวสุ, อลัน และเน็กซ์ ตามลำดับ อย่างไรก็ตาม เนื่องจากการคัดเลือกทั้ง 2 ส่วนแรกทำให้ได้สมาชิกครบ 9 คนแล้ว ในที่สุด ทรงยศจึงประกาศว่าจะเปิดตัวศิลปินกลุ่มใหม่ด้วยจำนวน 12 คน ทำให้จั๋งธีร์, ไทย และจินวุค เป็นสมาชิกวงนี้จากการเลือกโดยโปรดิวเซอร์ไปโดยปริยาย โดยมีพิธีลงนามสัญญาเป็นศิลปินภายใต้สังกัดบริษัท ซันเรย์ มิวสิค จำกัด ในเครือบริษัท ทาดา เอ็นเทอร์เทนเมนท์ จำกัด เมื่อวันที่ 12 สิงหาคม
เปิดตัวครั้งแรก.
บัสเดบิวต์เมื่อวันที่ 6 ธันวาคม 2566 ปล่อยเดบิวต์ซิงเกิลเพลง"บีคอสออฟยูไอไชน์" ("Because of You, I Shine") เมื่อวันที่ 8 ธันวาคม 2566 มาในคอนเซ็ปต์ความสดใส และผลักดันซอฟพาวเวอร์ด้วยสถานที่ท่องเที่ยวในไทย
รีวเฮ ทามูระ

รีวเฮ ทามูระ (; โรมาจิ: "Tamura Ryūhei"; เกิดเมื่อวันที่ 19 เมษายน ค.ศ. 1980) เป็นนักวาดการ์ตูนชาวญี่ปุ่น เขาเป็นที่รู้จักในฐานะผู้แต่งและผู้วาดภาพมังงะเรื่อง "เด็กพันธุ์นรกสั่งลุย" ซึ่งตีพิมพ์ครั้งแรกในรูปแบบเรื่องสั้นในนิตยสาร "โชเน็งจัมป์รายสัปดาห์" ค.ศ. 2008 จากนั้นได้ตีพิมพ์เป็นตอนต่อเนื่องใน ค.ศ. 2009 ทามูระเคยเป็นผู้ช่วยและลูกศิษย์ของโทชิอากิ อิวาชิโระ ผู้แต่งเรื่อง "Psyren" ซึ่งก็ตีพิมพ์ในนิตยสาร "โชเน็งจัมป์รายสัปดาห์" ด้วย
โชจิ กาโตะ

โชจิ กาโตะ(; โรมาจิ: "Gatō Shōji"), เกิด 11 กรกฎาคม 1971 เป็นนักเขียนและนักเขียนบทชาวญี่ปุ่นจากจังหวัดชิงะ, ประเทศญี่ปุ่น เขาเป็นที่รู้จักจากการสร้างแฟรนไชส์เรื่อง "ฟุลล์เมทัลแพนิก!" ซึ่งประกอบด้วย ไลต์โนเวล, มังงะ, และอนิเมะ
กาโตะพบกับโคอิจิ ชิจิระโดยบังเอิญเมื่อเขาเดินชนกันที่ชินจูกุขณะที่เขากำลังไปทำงานสาย ต่อมาทั้งสองก็ตกใจเมื่อได้พบกันอีกครั้งที่สำนักงานของGonzo Digimation สุดท้ายทั้งสองได้ร่วมมือกันสร้างซีรีส์อนิเมะโทรทัศน์ "ฟุลล์เมทัลแพนิก!"
ผลงาน.
ไลต์โนเวล
มังงะ
อนิเมะ
มาซายูกิ ซูซูกิ

มาซายูกิ ซูซูกิ (; โรมาจิ: "Suzuki Masayuki"; เกิด 22 กันยายน ค.ศ. 1956 ในโอตะ, โตเกียว) เป็นนักร้องชาวญี่ปุ่นที่รู้จักในฐานะอดีตสมาชิกของวงดนตรีป๊อป แรตส์แอนด์สตาร์ (มีชื่อเก่าว่า "ชาเนลส์") และจากการแสดงเพลงเปิดของ ซีรีส์อนิเมะเรื่อง"สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" เขาได้รับฉายาว่าเป็นราชาเพลงรักแห่งญี่ปุ่น เขามีเครื่องหมายการค้าเป็นแว่นกันแดดและหนวด เขามีชื่อเล่นว่า "มาร์ติน"
ประวัติโดยย่อ.
ซูซูกิเกิดที่โตเกียวเมื่อวันที่ 22 กันยายน ค.ศ. 1956 คิโยมิ ซูซูกิ น้องสาวของเขาก็เป็นนักดนตรีด้วย เขามีชื่อเสียงจากการเป็นสมาชิกของกลุ่มป๊อป แรตส์แอนด์สตาร์ (ชื่อเก่าว่า "ชาเนลส์") ซึ่งเริ่มดำเนินวงใน ค.ศ. 1975 ซิงเกิลแรกของเขา "รันอะเวย์" ซึ่งปล่อยใน ค.ศ. 1980 เขาจะยังคงเคลื่อนไหวในวงการแบบเดี่ยวต่อไปหลังการยุบวงใน ค.ศ. 1996
ตั้งแต่ ค.ศ. 2019 ซูซูกิได้มีส่วนร่วมในเพลงเปิดสำหรับซีรีส์อนิเมะ"สารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~" ใน ค.ศ. 2019 เขาเป็นนักร้องในเพลง "เลิฟดรอแมติก" ("Love Dramatic") ร่วมกับ ริกกะ อิฮาระ ซึ่งเป็นเพลงเปิดสำหรับฤดูกาลแรกของซีรีส์ ใน ค.ศ. 2020 เขาเป็นนักร้องในเพลง แดดดี้! แดดดี้! ดู! (Daddy! Daddy! Do!) ร่วมกับ ไอริ ซูซูกิ (ไม่ได้เป็นญาติกัน) ซึ่งเป็นเพลงเปิดของฤดูกาลที่ 2 ของซีรีส์ และต่อมาใน ค.ศ. 2022 เขาเป็นนักร้องในเพลง "กิริกิริ" ("Giri Giri") ร่วมกับ "ซู" ("Suu") จากวงดนตรี"ไซเลนต์ไซเรน" ("Silent Siren") ซึ่งเป็นเพลงเปิดสำหรับฤดูกาลที่ 3 ของซีรีส์ นอกจากนี้เขายังเป็นนักร้องในเพลง "เลิฟอิสโชว์" ("Love is Show") ร่วมกับ เรนิ ทากางิ ซึ่งเป็นเพลงเปิดของภาพยนตร์แอนิเมชัน "สารภาพรักกับคุณคางุยะซะดีๆ - จูบแรกไม่มีวันสิ้นสุด" (Kaguya-sama: Love is War - The First Kiss That Never Ends)
ซู มินาซึกิ

ซู มินาซึกิ(; โรมาจิ: "Minazuki Suu") เป็นนักเขียนและนักวาดการ์ตูนชาวญี่ปุ่นจากอะซากุระ, จังหวัดฟูกูโอกะ เขาเป็นที่รู้จักจากมังงะแนวแฟนตาซีคอมเมดี้เรื่อง "อลวนสุดป่วน นางฟ้าตัวยุ่ง" ซึ่งได้รับการดัดแปลงเป็นอนิเมะโทรทัศน์และภาพยนตร์สองเรื่อง
ตำบลแจวอรอน

แจวอรอน  เป็นตำบลในอำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน โดยมีหมู่บ้านแคฮ์นูจเป็นเมืองหลัก
จากสำมะโนแห่งชาติ ค.ศ. 2006 ตำบลนี้ (ในฐานะส่วนหนึ่งของอำเภอรอโบร์ในเทศมณฑลบอฟต์) มีประชากร 5,068 คนใน 1,218 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 5,747 คนใน 1,587 ครัวเรือน ซึ่งในช่วงนี้อำเภอแยกออกจากเทศมณฑลบอฟต์และเข้าไปอยู่ในเทศมณฑลรอโบร์ และสำมะโนล่าสุดใน ค.ศ. 2016 ตำบลนี้มีประชากร 5,403 คนใน 1,925 ครัวเรือน หมู่บ้านที่มีประชากรมากที่สุดในบรรดา 109 หมู่บ้านคือแจวอรอนที่มีประชากร 652 คน
แจวอรอน

แจวอรอน  เป็นหมู่บ้านในตำบลแจวอรอน อำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน
จากสำมะโนแห่งชาติ ค.ศ. 2006 หมู่บ้านนี้มีประชากร 804 คนใน 213 ครัวเรือน (ขณะนั้นอยู่ในอดีตอำเภอรอโบร์ เทศมณฑลบอฟต์) จากนั้นในสำมะโน ค.ศ. 2011 มีประชากรลดลงเหลือ 653 คนใน 215 ครัวเรือน ซึ่งเป็นช่วงที่ตัวอำเภอแยกออกจากเทศมณฑลเดิมแล้วเข้าไปเป็นส่วนหนึ่งของเทศมณฑลรอโบร์ และสำมะโนล่าสุดใน ค.ศ. 2016 หมู่บ้านมีประชากร 652 คนใน 269 ครัวเรือน ถือเป็นหมู่บ้านที่มีประชากรมากที่สุดในตำบลที่มีชื่อเดียวกัน
ราชอาณาจักรอาหรับซีเรีย

ราชอาณาจักรอาหรับซีเรีย ("al-Mamlakah al-‘Arabīyah as-Sūrīyah") เป็นรัฐที่ประกาศตัวเองและไม่ได้รับการยอมรับ ซึ่งดำรงอยู่เพียงช่วงสั้นๆ ในดินแดนซีเรีย ราชอาณาจักรอาหรับซีเรียประกาศเมื่อวันที่ 5 ตุลาคม ค.ศ. 1918 ว่าเป็นรัฐบาลตามรัฐธรรมนูญอาหรับที่เป็นอิสระโดยสมบูรณ์และได้รับเอกราชโดยพฤตินัยในฐานะเอมิเรตหลังจากการถอนกองกำลังของสหราชอาณาจักรออกจากดินแดนโออีตาตะวันออกเมื่อวันที่ 26 พฤศจิกายน ค.ศ. 1919 และได้รับการประกาศเป็นราชอาณาจักรเมื่อวันที่ 8 มีนาคม ค.ศ. 1920
ราชอาณาจักรแห่งนี้ดำรงอยู่เพียงสี่เดือนตั้งแต่วันที่ 8 มีนาคม ถึง 25 กรกฎาคม ค.ศ. 1920 ในช่วงดำรงอยู่ช่วงสั้นๆ ราชอาณาจักรแห่งนี้อยู่ภายใต้การนำของ ฟัยศ็อล บิน ฮุซัยน์ พระราชโอรสของฮุซัยน์ บิน อะลี, แม้จะอ้างสิทธิในดินแดนลิแวนต์ แต่รัฐบาลของพระองค์ก็ควบคุมพื้นที่อันจำกัดและขึ้นอยู่กับอังกฤษ ซึ่งโดยทั่วไปแล้วฝรั่งเศสก็ต่อต้านแนวคิดเรื่องเกรตเทอร์ซีเรียและปฏิเสธที่จะยอมรับราชอาณาจักรแห่งนี้ และซีเรียได้ยอมจำนนต่อกองทัพฝรั่งเศสเมื่อวันที่ 25 กรกฎาคม ค.ศ. 1920
จาอุง

จาอุง  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 5 หมู่บ้าน และมีประชากร 1,733 คน ในการเลือกตั้งกรมปรึกษาฆุมสังกัดค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา ณ เดือนมกราคม ค.ศ. 2006 อัตราการจำหน่ายที่ดินในจาอุงอยู่ในระดับปานกลาง